CELEX: 32022R0665
Language: bg
Date: 2022-04-21 00:00:00
Title: Регламент за изпълнение (ЕС) 2022/665 на Комисията от 21 април 2022 година за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак

22.4.2022   
               
               
                  BG
               
               
                  Официален вестник на Европейския съюз
               
               
                  L 121/33
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/665 НА КОМИСИЯТА
         от 21 април 2022 година
         за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
         като има предвид, че:
         
                     (1)
                  
                  
                     В приложения III и IV към Регламент (ЕО) № 1210/2003 са изброени физическите и юридическите лица, органите или образуванията, свързани с режима на бившия президент Саддам Хюсеин, спрямо които се прилага замразяване на активите.
                  
               
                     (2)
                  
                  
                     На 18 април 2022 г. Комитетът по санкциите към Съвета за сигурност на Организацията на обединените нации реши да заличи две физически лица и едно образувание от списъка на лицата и образуванията, спрямо които следва да се прилага замразяване на активите.
                  
               
                     (3)
                  
                  
                     Поради това приложения III и IV към Регламент (ЕО) № 1210/2003 следва да бъдат съответно изменени,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение III към Регламент (ЕО) № 1210/2003 се изменя, както е посочено в приложение I към настоящия регламент.
         
         
            Член 2
            Приложение IV към Регламент (ЕО) № 1210/2003 се изменя, както е посочено в приложение II към настоящия регламент.
         
         
            Член 3
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 април 2022 година.
            
               
                  За Комисията
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  OВ L 169, 8.7.2003 г., стр. 6.
      
      
         
            ПРИЛОЖЕНИЕ I
            В приложение III към Регламент (ЕО) № 1210/2003 на Съвета се заличава следното вписване:
            
               
                           „3.
                        
                        
                           Rasheed Bank (известна също като: а) Al-Rashid Bank, б) Al Rashid Bank, в) Al-Rasheed Bank); PO Box 7177, Haifa Street, Baghdad, Iraq или Al Masarif Street, Baghdad, Iraq.“
                        
                     
         
      
      
         
            ПРИЛОЖЕНИЕ II
            В приложение IV към Регламент (ЕО) № 1210/2003 на Съвета се заличават следните вписвания:
            
               
                           „72.
                        
                        
                           Asil Sami Mohammad Madhi Tabrah (alias Asil Tabra). Дата на раждане 6 юни 1964. Място на раждане: Ирак. Националност: Иракчанин.“
                        
                     
            
               
                           „75.
                        
                        
                           Maki Mustafa Hamudat (или (a) Maki Hamudat, (b) Mackie Hmodat, (c) General Maki Al-Hamadat, (d) Macki Hamoudat Mustafa). Дата на раждане: около 1934. Адрес: Mosul, Iraq. Националност: Иракчанин.“